**Съобщение за провеждане на консултации**

За **Екологична оценка на Програмата за транснационално сътрудничество „Балкани–Средиземно море“ 2014-2020 г.**, изготвена съгласно изискванията на Наредба за условията и реда за извършване на екологична оценка на планове и програми (обн. ДВ бр. 57 от 2 Юли 2004г., посл. изм. ДВ бр.94 от 30 Ноември 2012 г.)

1. **Информация за възложителя:**

Управляващ орган на програмата - Министерство на регионалното развитие и конкурентоспособността на Република Гърция

Национален орган за програмата - Министерство на регионалното развитие – Главна дирекция „Управление на териториалното сътрудничество“, гр. София 1202, ул. "Св.Св. Кирил и Методий" № 17-19

**Лицa за контакт:**

Милен Обретенов – началник отдел „Наблюдение, оценка и програмиране“ към ГД „Управление на териториалното сътрудничество“

тел. 94 05 592; факс 987 07 37

електронна поща: mobretenov@mrrb.government.bg

Стефан Стайков – главен експерт в отдел „Наблюдение, оценка и програмиране“ към ГД „Управление на териториалното сътрудничество“

тел. 94 05 557; факс 987 07 37

електронна поща: sstaykov@mrrb.government.bg

1. **Обща информация за предложената Програма:**

**а)** **Основание за изготвяне на Програмата:**

* РЕГЛАМЕНТ (EС) № 1299/2013 НА ЕВРОПЕЙСКИЯ ПАРЛАМЕНТ И НА СЪВЕТА от 17 декември 2013 г. относно специфични разпоредби за подкрепа на Европейския фонд за регионално развитие към цел „Европейско териториално сътрудничество
* РЕГЛАМЕНТ (EС) № 1301/2013 НА ЕВРОПЕЙСКИЯ ПАРЛАМЕНТ И НА СЪВЕТА от 17 декември 2013 г. относно на Европейския фонд за регионално развитие и специфични разпоредби, отнасящи се за цел „Ивестиции за растеж и работни места“ , и за отмяна на Регламент (EО) №1080/2006
* РЕГЛАМЕНТ (EС) № 1303/2013 НА ЕВРОПЕЙСКИЯ ПАРЛАМЕНТ И НА СЪВЕТА от 17 декември 2013 г. установяващ общоприложимите разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (EО) №1083/2006 на Съвета
* Проект на прилагащ акта на ЕК относно списъка с региони и области, допустими за финансиране от ЕФРР по линия на трансграничния (ТГС) и транснационалния (ТНС) компонент на цел ЕТС
* Проект на прилагащ акт на ЕК относно списъка с програми за сътрудничество и глобалната сума от ЕФРР за всяка програма по цел ЕТС за периода 2014-2020.

**б)** **Период на действие и етапи на изпълнение на Програмата:**

Периодът на действие на програмата за транснационално сътрудничество „Балкани–Средиземно море“ е 2014-2023 г

**в) Териториален обхват:**

Географският обхват на програмата за транснационално сътрудничество „Балкани–Средиземно море“ 2014-2020 г. включва участието на три държави-членки: Гърция, Кипър и България и две държави кандидат-членки на ЕС: Албания и Македония.

**г) Основни цели и предмет на Програмата:**

Стратегията на Програмата е да допринесе за изпълнението на стратегия „Европа 2020“ за интелигентен, устойчив и приобщаващ растеж и за постигането на икономическо, социално и териториално сближаване.

В допълнение, програмата се стреми да подкрепя и съдейства за реализацията на приложимите макрорегионални и морски стратегии.

Инвестиционните приоритети на Програмата са обобщени посредством Специфични цели и са представени в следващата таблица.

**Таблица 1: Приоритетни оси и инвестиционни приоритети / специфични цели на Програмата**

| **Приоритетна ос** | **Инвестиционни приоритети** | **Специфични цели** |
| --- | --- | --- |
| 1. Предприемачество и иновации | * ИП 3а: Насърчаване на предприемачеството, по-специално чрез улесняване на икономическото оползотворяване на нови идеи и стимулиране на създаването на нови предприятия, включително чрез бизнес инкубатори | * Насърчаване на предприемачеството и създаването на собствен бизнес на постъпления от продажбата на нови идеи, иновации и нови видове бизнес модели |
| * ИП 3d: Подпомагане на капацитета на МСП да нарастват в регионални, национални и международни пазари, както и да участват в процесите на иновация | * Улесняване на иновациите в бизнес моделите и разрешаване на максимален брой от МСП да въвеждат иновации и да адаптират своите бизнес модели към променящите се социално-икономически и политически / регулаторни обстоятелства |
| * ИП 10 Допълнителни системи за разработване и изпълнение на съвместно обучение | * Повишаване на трансфера на технологии и знания за по-конкурентоспособни МСП |
| 2. Околна среда | * ИП 6с: Опазване, защита, насърчаване и развитие на природното и културното наследство. | * Поддържане на биологичното разнообразие и природните екосистеми чрез укрепване на работата в мрежа и управление на защитени територии, вкл. Натура 2000 |
| * ИП 6f: Насърчаване на иновативните технологии за подобряване на защитата на околната среда и ефективното използване на ресурсите в сектора на отпадъците, водите и почвата, или да се намали замърсяването на въздуха. | * Насърчаване на сътрудничеството и работата в мрежа с цел да се въведат иновативните технологии за ефективно управление на сектора на отпадъците, почвата и водния сектор включително адаптирането към Рамковата директива за водите (EC/60/2000) |
| * ИП 11 Повишаване на институционалния капацитет на публичните органи и заинтересованите страни и ефективна публична администрация посредством действията за засилване на институционалния капацитет и ефективността на публичната администрация и обществените услуги, свързани с подпомагане на изпълнението на ЕФРР, и в подкрепа на действията по линия на ЕСФ, за да бъде засилен институционалния капацитет и ефективността на публичната администрация | * Създаване на умения за по-добро управление на околната среда и повишаване на капацитета на публичната администрация |
| 3. Техническа помощ |  |  |

*Източник: Последна версия на програмата, разработена към 18.07.2014 г.*

**д) Срокове и етапи на изготвянето на плана и програмата:**

Индикативният график за изготвяне на Програмата е:

| **Работна фаза/ дейност** | **Краен срок** |
| --- | --- |
| **Планиране на ОП, Окончателен териториален анализ** | февруари 2014 г. |
| май 2014 г. |
| *Съвместна работна група (СРГ) - преглед на избора на тематични цели и инвестиционни приоритети*  *(+ индикативни дейности)* | 17 юли 2014 г. |
| *Първи проект на ОП* | 22 юли 2014 г. |
| *Разработен проект* | 11 август 2014 г. |
| **Преглед на ОП** |  |
| *Интегриране на предварителната и екологичната оценка, окончателен проект на ОП* | 15 август 2014 г. (окончателен проект на ОП) |
| 19 август 2014 г. (одобрение на ОП от СРГ) |
| **Преговори с ЕК** | 22 септември-края на м. декември 2014 г. |
| Края на м. декември 2014 г. (предвижда се одобрение на ОП от ЕК) |

1. **Органът, отговорен за одобрението на бъдещата програма за транснационално сътрудничество „Балкани–Средиземно море“ е 2014-2023 г.**, е Европейската комисия. Редът за разработване на проектите на оперативните програми за програмен период 2014-2020 година, тяхното внасяне, разглеждане и одобрение на национално ниво, е разписан в ПМС № 5/18.01.2012 г.
2. **Място за публичен достъп -** Докладът за Екологична оценка на програмата за транснационално сътрудничество „Балкани–Средиземно море“ е 2014-2023 г. е на разположение на заинтересованите лица на адрес: гр. София 1202, ул. „Кирил и Методий“ № 17-19, ет.5, стая 514, отдел „НОП“, всеки работен ден от 09:00 до 17:00 ч. Документът е публикуван на електронната страница на Министерството на регионалното развитие (www.mrrb.government.bg), в секция „Обяви“.
3. **Време за публичен достъп** – 30 дни от датата на публикуване
4. **Начин на изразяване на становище** – становища и мнения могат да се депозират на място с писма на адрес: гр. София 1202, ул. „Кирил и Методий“ № 17-19, по факс: 02/987 07 37 и по електронна поща: mobretenov@mrrb.government.bg, sstaykov@mrrb.government.bg